अगले दशक में वाहन और बैंकिंग आदि क्षेत्रों में बड़ा बदलाव आएगा और इसकी वजह बनेगी तकनीक तथा डिजिटलीकरण। युवा आबादी, शहरीकरण, छोटे परिवार, बढ़ती आकांक्षाओं और ऋण की उपलब्धता से खपत में इजाफा होगा। मैकिंजी ने 2007 में कहा था कि भारत 2025 तक दुनिया का पांचवां सबसे बड़ा उपभोक्ता बाजार बन जाएगा। बॉस्टन कंसल्टिंग ग्रुप को ज्यादा उम्मीद है और वह इसे तीसरा सबसे बड़ा बाजार बनता देख रहा है। ब्रांड को लेकर उपभोक्ताओं की पसंद और जीएसटी के कारण असंगठित क्षेत्र संगठित में बदलेगा। ऐसे में उपभोक्ताओं पर केंद्रित कंपनियों का भविष्य बेहतर है।